Michael Jacksonin hyväntekeväisyystyö

Michael Jackson kulutti paljon aikaa ja rahaa hyväntekeväisyyteen. Hän lahjoitti hyväntekeväisyyteen 300–500 miljoonaa dollaria ja tuki yli 39:ää eri hyväntekeväisyysjärjestöä, minkä johdosta Guinness World Records nimesi hänet vuonna 2000 "eniten hyväntekeväisyyttä tukeneeksi pop-artistiksi". Hän perusti vuonna 1992 Heal the World Foundation -hyväntekeväisyysjärjestön, jolle hän lahjoitti muun muassa kaikki Dangerous World Tour -kiertueensa tulot. Järjestön kautta Jackson muun muassa lennätti 46 tonnia tarvikkeita Sarajevoon ja maksoi unkarilaisen lapsen maksasiirron. Järjestö oli toiminnassa vuoteen 2002 asti.

Kiertueiden aikana Jacksonilla oli usein tapana vierailla sairaaloissa ja tehdä niille lahjoituksia. Make-A-Wish Foundation -järjestön kautta Jackson kutsui sairaita lapsia ja heidän perheitään vierailulle Neverland Ranch -maatilalle, jonne hän oli rakennuttanut muun muassa maailmanpyörän, eläintarhan ja elokuvateatterin sekä huoneita yöpymistä varten. Jackson myös sävelsi kappaleita, joilla kerättiin rahaa eri hyväntekeväisyysjärjestöille, kuten "We Are the World" (1985) ja "What More Can I Give" (2001), sekä järjesti hyväntekeväisyyskonsertteja, kuten Michael Jackson & Friends (1999) ja United We Stand: What More Can I Give (2001). Jackson sai hyväntekeväisyystyöstään useita tunnustuksia ja palkintoja. Jacksonin testamentin mukaan 20&nbsp;% hänen kuolinpesäänsä tulevista varoista lahjoitetaan hyväntekeväisyyteen.

## Heal the World Foundation
Vuonna 1992 Michael Jackson perusti Heal the World Foundation -hyväntekeväisyysjärjestön. Järjestön perustaminen sai alkunsa Jacksonin samannimisestä hittisinglestä *[[Heal the World]]*. Järjestön kautta Jackson lennätti 46 tonnia tarvikkeita Sarajevoon, pani alulle koulutuksen, jolla pyrittiin vähentämään alkoholin ja huumeiden väärinkäyttöä, lahjoitti miljoonia dollareita vähäosaisille lapsille ympäri maailmaa sekä maksoi unkarilaisen lapsen maksasiirron. Jackson ylläpiti järjestöä muun muassa lahjoittamalla kaikki kiertuetulonsa Dangerous World Tour -kiertueestaan. Epäonnistuneen vuosittaisen tilinpäätöksen takia järjestö menetti verovapaan asemansa vuonna 2002, joten järjestön toiminta lopetettiin.

### Heal the Kids
Helmikuussa 2001 Jackson käynnisti Heal the Kids -aloitteen, jonka tarkoitus oli edistää lasten hyvinvointia.

## Neverland Ranch

Neverland Ranch toimi vuosina 1988–2005 Michael Jacksonin kotina. Make-A-Wish Foundation -järjestön kautta Jackson kutsui sairaita lapsia ja heidän perheitään viettämään aikaa Neverlandiin, johon hän oli rakennuttanut muun muassa maailmanpyörän, eläintarhan ja elokuvateatterin sekä huoneita yöpymistä varten. Jackson järjesti Neverlandissa useita hyväntekeväisyystapahtumia, kuten huutokauppoja, joilla kerättiin rahaa hyväntekeväisyysjärjestöille.

## Hyväntekeväisyyskonsertit
* *Save the Children* (1973)
* *UNICEF Benefit Concert* (1980)
* *[[Michael Jackson & Friends]]* (1999)
* *[[United We Stand: What More Can I Give]]* (2001)

## Kappaleita
Michael Jacksonin kappaleita, joilla on kerätty rahaa hyväntekeväisyysjärjestöille sekä kappaleita, jotka käsittelevät sotia, maailmanrauhaa, tasa-arvoisuutta ja ilmastonmuutosta:

**[[Can You Feel It]]* (1981)
**[[We Are the World]]* (1985)
**[[Man in the Mirror]]* (1988)
**[[Heal the World]]* (1992)
**[[Gone Too Soon]]* (1992)

**[[Earth Song]]* (1996)
**[[Cry]]* (2001)
**[[What More Can I Give]]* (2001)
**[[We've Had Enough]]* (2004)

## Luettelo Jacksonin tukemista hyväntekeväisyysjärjestöistä

* AIDS Project L.A.
* American Cancer Society
* Angel Food
* Big Brothers of Greater Los Angeles
* BMI Foundation, Inc.
* Brotherhood Crusade
* Brothman Burn Center
* Camp Ronald McDonald
* Childhelp U.S.A.
* Children's Institute International
* Cities and Schools Scholarship Fund
* Community Youth Sports & Arts Foundation
* Congressional Black Caucus (CBC)
* Dakar Foundation
* Dreamstreet Kids
* Dreams Come True Charity
* Elizabeth Taylor Aids Foundation
* Juvenile Diabetes Foundation

* Love Match
* Make-A-Wish Foundation
* Minority Aids Project
* Motown Museum
* NAACP
* National Rainbow Coalition
* Rotary Club of Australia
* Society of Singers
* Starlight Foundation
* The Carter Center's Atlanta Project
* The Sickle Cell Research Foundation
* Transafrica
* United Negro College Fund (UNCF)
* United Negro College Fund Ladder's of Hope
* Volunteers of America
* Watts Summer Festival
* Wish Granting
* YMCA - 28th Street/Crenshaw

## Luettelo Jacksonin hyväntekeväisyystyöstä

*1980: Jackson esiintyi Unicefin hyväntekeväisyyskonsertissa New Yorkissa.
*10. tammikuuta 1984: Jackson vieraili palaneiden uhrejen osastolla Brotman-Memorial sairaalassa Los Angelesissa.
*9. huhtikuuta 1984: David Smithee, 14-vuotias poika, joka kärsi virtsarakon fibroosista kutstuttiin Michaelin kotiin. Davidin viimeinen toive oli tavata Jackson. Poika kuoli 7 viikkoa myöhemmin.
*14. huhtikuuta 1984: Jackson varusti 19 vuoteen yksikön New Yorkin keskussairaalaan. Tämä keskus on osa "T.J. Martell-Foundation" -järjestöä, joka tutkii leukemiaa ja syöpää.
*5. heinäkuuta 1984: Jackson piti lehdistötilaisuuden "On The Green" tavernassa ja ilmoitti lahjoittavansa osan Victory Tour -kiertueen tuloista "United Negro College Fund", "Camp Good Times" ja "T.J. Martell-Foundation" -hyväntekeväisyysjärjestöille.
*14. heinäkuuta 1984: Victory Tour -kiertueen ensimmäisen konsertin jälkeen Jackson tapaa 8 parantumattomasti sairasta lasta backstagella.
*13. joulukuuta 1984: Jackson vieraili Brotman Memorial sairaalassa, missä häntä oltiin hoidettu kun hän sai palovammoja päähänsä Pepsin mainoskuvauksissa. Jackson lahjoitti kaikki Pepsiltä saamansa korvaukset sairaalalle, 1,5 miljoonaa dollaria, minkä johdosta sairaala on nykyisin nimeltään "Michael Jackson Burn Center".
*28. tammikuuta 1985: Jackson kirjoitti yhdessä Lionel Richien kanssa menestyksekkään hyväntekeväisyyskappaleen "We Are the World", jolla kerättiin varoja nälänhädästä kärsiville etiopialaisille.
*1986: Jackson perusti "Michael Jackson UNCF Endowed Scholarship Fund" -stipendirahaston. Tämä 1,5 miljoonan dollarin rahasto oli suunnattu opiskelijoille, joiden pääaineena oli performanssi ja viestintä.
*28. helmikuuta 1986: Sen jälkeen kun 14-vuotiaalle Donna Ashlockille tehtiin sydämensiirto, hän sai puhelun Jacksonilta. Jackson kutsui Donnan kotiinsa, heti kun hän voi paremmin. Tämä vierailu tapahtui 8. maaliskuuta. Donna ja Jackson söivät päivällisen ja katsoivat yhdessä elokuvia.
*13. syyskuuta 1987: Jackson tuki kampanjaa rasismia vastaan.
*Lokakuu 1987: Bad World Tour -kiertueen aikana Jackson lahjoitti henkilökohtaisia tavaroita Unescolle hyväntekeväisyys huutokappaa varten. Tavaroista saadut tulot menivät lasten koulutukseen kehitysmaissa.
*1. helmikuuta 1988: Jackson lahjoitti "Man In the Mirror" -singlen tuotot "Camp Ronald McDonald for Good Times" -lasten leirille, jotka kärsivät syövästä.
*1. maaliskuuta 1988: Pepsin lehdistötilaisuudessa Jackson esitti 600.000 dollarin arvoisen šekin, joka oli tarkoitettu "United Negro College Fund" -hyväntekeväisyysjärjestölle.
*Huhtikuu 1988: Jackson antoi ilmaisia lippuja kolmeen Atlantassa pidettävään Bad World Tour -kiertueen konserttiin "Make A Wish Foundation" -hyväntekeväisyysjärjestölle.
*22. toukokuuta 1988: Jackson vieraili syöpää kärsivien lasten luona "Bambini-Gesu" lastensairaalassa Roomassa. Jackson jakeli nimikirjoituksiaan, makeisia ja äänityksiä lapsille. Jackson lupasi 100.000 punnan arvoisen šekin sairaalalle.
*16. heinäkuuta 1988: Ennen Wembley Stadiumin konserttia Jackson tapasi Walesin prinssi Charlesin sekä tämän vaimon Dianan. Jackson luovutti 150.000 punnan arvoisen šekin "Prince's Trust" -järjestölle sekä 100.000 punnan arvoisen šekin Great Ormond Streetillä sijaitsevalle lastensairaalalle.
*20. heinäkuuta 1988: Jackson vieraili Great Ormond Streetillä sijaitsevassa lastensairaalassa. Vähemmän kriittisessä tilassa olevien potilaiden osastolla Jackson vietti hieman enemmän aikaa ja luki potilaille sadun.
*29. elokuuta 1988: 30-vuotis syntymäpäivänään Jackson esiintyi konsertissa Leedsissä. Jackson esitti 65.000 punnan arvoisen šekin "Give For Life" -järjestölle.
*Joulukuu 1988: Jackson vieraili 12-vuotiaan David Rothenburgin luona. Hänen isänsä oli 5 vuotta aikaisemmin polttanut häntä kostaakseen entiselle vaimolleen.
*10. tammikuuta 1989: Bad World Tour -kiertue oli päättymässä. Jackson lahjoitti heikomassa asemassa oleville lapsille ilmaisia lippuja viimeisiin konsertteihin sekä rahaa sairaaloihin, lastenkoteihin ja hyväntekeväisyysjärjestöille.
*7. helmikuuta 1989: Jackson vieraili "Cleveland Elementary" -koulussa Kaliforniassa. Muutamia viikkoja aiemmin 25-vuotias mies oli ammuskellut koulun leikkipaikalla. 5 lasta oli kuollut ja 39 haavoittunut.
*13. marraskuuta 1989: "Wishes Granted" -järjestö auttaa 4-vuotiasta Darian Pagania, joka kärsii leukemiasta, tapaamaan Jacksonin. Michael invites the little boy to a performance of Canadian acrobats.
*28. joulukuuta 1989: Nuori Ryan White, joka kärsi hemofilia -taudista, viettää lomansa Neverland Ranchissa. Ryan sai AIDS-tartunnan verensiirrossa vuonna 1984. Ryan erotettiin koulusta, ja sen jälkeen hän taisteli aidsista aiheutunutta syrjintää vastaan.
*6. tammikuuta 1990: Jackson kutsuu 82 väärin ja laiminlyötyä lasta "Childhelp" -järjestön kautta Neverland Ranchiin. Neverlandissa on tarjolla muun muassa pelejä, grilli ja elokuvia.

## Lähteet